**Fortet uden Sommerudstilling for første gang siden 1997**

**Sommerudstillingen på Masnedøfort er aflyst på grund af faren for Covid19**

Det er med dyb beklagelse, at arbejdsgruppen bag Sommerudstillingen på Masnedøfort i 2020 har besluttet at aflyse årets store udstilling og de dermed forbundne kulturarrangementer. Det sker i forlængelse af de retningslinjer, der er afstukket fra politisk hold i forhold til at begrænse faren for at udbrede smitte med Corona-virus.

Sommerudstillingen på Masnedøfort vender tilbage i 2021 med fernisering torsdag den 24. juni og sidste udstillingsdag søndag den 8. august.

Formand for arbejdsgruppen, billedkunstner Kit Kjærbye, kan kontaktes for yderligere information: kitkjaerbye@privat.dk eller mobil: 21 40 68 89

Sommerudstillingens hjemmeside opdateres løbende med information om kommende arrangementer: www.sommerudstillingen.dk